OpenLLM-France/wikimedia huggingface dataset:
# Naso brevirostris

Naso brevirostris és una espècie de peix pertanyent a la família dels acantúrids.

## Descripció

* Pot arribar a fer 60 cm de llargària màxima.
* 6 espines i 27-29 radis tous a l'aleta dorsal i 2 espines i 27-30 radis tous a l'anal.
* La coloració dels adults varia entre el gris blavós i el marró olivaci. Les vores dels llavis són blaves.
* Els joves no tenen les banyes prominents dels adults.

## Alimentació

Els joves i els subadults s'alimenten d'algues bentòniques, mentre que els adults es nodreixen de zooplàncton.

## Depredadors

És depredat per la tonyina d'ulls grossos (Thunnus obesus).

## Hàbitat

És un peix marí, associat als esculls i de clima tropical (24 °C-28 °C; 29°N-36°S, 26°E-137°W) que viu entre 2 i 122 m de fondària (normalment, entre 4 i 46).

## Distribució geogràfica

Es troba des del mar Roig i l'Àfrica oriental fins a les illes Hawaii, les illes Marqueses, el sud del Japó i l'illa de Lord Howe.

## Costums

És bentopelàgic.

## Observacions

N'hi ha informes d'intoxicacions per ciguatera.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 «Naso brevirostris» (en anglès). FishBase. Froese, Rainer; Pauly, Daniel (editors).
* ↑ FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Mundy, B.C., 2005.

## Enllaços externs

* BioLib (anglès)
* AQUATAB
# Maria Luisa Zuloaga de Tovar

Maria Luisa Zuloaga de Tovar (Caracas, 8 d'agost de 1902 - Caracas, 5 de maig de 1992) va ser una ceramista veneçolana.

## Educació

Tovar va estudiar pintura amb l'artista català (aleshores amb seu a Caracas) Ángel Cabré i Magriñá, junt amb la seva germana, la pintora Elisa Elvira Zuloaga, a través de classes particulars concertades pel seu pare el 1916. Trobant que preferia l'escultura a la pintura, va començar els estudis el 1936 a l'Escola d'Arts Plàstiques i Aplicades acabada de reobrir i actualitzar de Caracas. Allà va estudiar el naixent programa de ceràmica dirigit per João Gonçalves, així com per a escultora dirigit per Ernesto Maragall. Tovar va viatjar a Nova York el 1939 per estudiar en un taller establert per l'escultor Alexander Archipenko, on va continuar els seus estudis en ceràmica.

## Obres d'art

Tornant a Caracas el 1941, va construir un taller que allotjava un forn de maó, que va ser el segon del país. El 1946 va obtenir el Premi Nacional d'Arts Aplicades al VII Saló Oficial Annual d'Art Veneçolà, així com premis posteriors el 1960 i el 1961. Al llarg de la seva carrera, Tovar va tenir interès per les tradicions vernacles veneçolanes que es manifesta en forma de patrons abstractes que recorden motius precolombins o imatges religioses, com els àngels o la Mare de Déu. Per exemple, des de 1949 fins a la seva mort, Tovar va exhibir ceràmica vidriada a la seva llar, on hi afegia noves figures cada any. A part d'exploracions amb imatges populars, Tovar va experimentar amb materials i es va familiaritzar amb esmalts iridescents que aportaven un aspecte metàl·lic a la seva ceràmica. També utilitzava el forn per formar plaques de vidre, que decorava amb les empremtes de fulles i plantes. El 1962 va obtenir la medalla d'or a l'Exposició Internacional de Ceràmica Contemporània de Praga, i el 1965 la medalla de plata a l'Exposition Internationale, les émaux dans la céramique actuelle, al Museu Ariana (Musée suisse de la céramique et du verre) de Ginebra.

## Exhibicions

* Sala Mendoza (Caracas), 1968 i 1979.
* Museu d'Arte Contemporani de Caracas, 1986.
* «Moderno: Design for Living in Brazil, Mexico, and Venezuela» (en anglès). Americas Society, 2015. Arxivat de l'original el 2018-09-13. [Consulta: 22 agost 2020].

## Referències

* ↑ Diccionario biográfico de las artes visuales en Venezuela ( PDF) (en castellà). Caracas: Fundación Galería de Arte Nacional, 2005, p. 1310-1311. ISBN 980-6420-18-7.
* ↑ Kirkham, Pat; Weber, Susan. History of Design: Decorative Arts and Material Culture, 1400?2000. Yale UP, 2013, p. [https://books.google.cat/books?id=LKFgAgAAQBAJ&pg=PA593. ISBN 9780300196146.

## Bibliografia

* Barbieri, Nelly. El movimiento cerámico en Venezuela (en castellà). Caracas: CONAC, 1998.
* Palacios, María Fernanda; et al. Jugando con tierra: la vida en el arte de María Luisa Zuloaga de Tovar (en castellà). Caracas: Ex Libris, 2007.
# Col·leccionistes (programa de televisió)

Col·leccionistes va ser un programa divulgatiu de Televisió de Catalunya dedicat al món del col·leccionisme. Cada programa estava dedicat a un tema i es presentaven uns quatre col·leccionistes d'objectes molt diversos. Es feia un seguiment de com aconsegueixen noves peces per a la seva col·lecció i la mostraven tot explicant-ne vivències i anècdotes.

## Capítols

* Sobre rodes: cotxes antics, Michelin i el seu logotip, motos clàssiques, el Biscuter
* Música: The Beatles, fonògrafs i gramòfons, veus d'òpera, instruments musicals
* Natura: fòssils, insectes, fotografia naturalista, segells de bolets
* Telecomunicacions': ràdios antigues, telèfons, televisors antics
* Begudes: el món de la Coca-Cola, sifons, ampolles d'aigua mineral, taps corona
* Paper: cromos, Tebeos, anuncis de premsa
* Cinema: objectes de Hollywood, cartells i programes de mà, projectors de Cine Nic, tecnologia del cinema.
* Guerra Civil: material bèl·lic, uniformes, documents, bitllets de poble
* El món del nen: joguines, soldadets de plàstic, nines antigues, cotxes teledirigits
* Alcohol: etiquetes de vi, plaques de cava, cervesa, Calisay
* Esport: insígnies esportives, història de l'esport, maratons, el Barça i l'Espanyol
* Vida quotidiana: el colmado/la botiga, la farmàcia, la barberia, publicitat d'aliments
* Jocs d'atzar: màquines escurabutxaques, casinos, loteria, naips

## Referències

* Fitxa del programa Col·leccionistes a la web de la CCMA
* Equip del programa "Col·leccionistes" a la web de la CCMA
# Marthe Koala

Marthe Coala (Bobo-Dioulasso, Hauts-Bassins, Burkina Faso), 8 de març de 1994) és una atleta burkinesa.
Va representar el seu país als Jocs Olímpics de Londres 2012. Va competir en les carreres de 100 metres barres.
Va guanyar la medalla d'or al Campionat Africà d'Atletisme el 2014.

## Referències

* ↑ IAAF, perfil de Marthe Koala
# Gopalpet

Gopalpet fou un estat tributari protegit feudatari del nizam d'Hyderabad, avui dia un poble menor a l'estat d'Andhra Pradesh, al mandal de Nagireddypet (bloc Gopalpeta), districte de Mahabubnagar. Era un dels tretze grans feudataris (samasthans, equivalents a jagirdars) del nizam però l'estat era dels més petits.

## Bibliografia

* http://www.gloriousindia.com/places/ap/mahabubnagar/gopalpeta/gopalpet.html
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Roc Rodon (Conat)

El Roc Rodon és una muntanya de 1.427,1 metres d'altitud del terme comunal de Conat, de la comarca del Conflent, a la Catalunya del Nord.
És a la zona sud-oest del terme de Conat, dins de la Reserva Natural de Conat. És al nord-oest de la Roca Roja,
Com altres rocs de la zona, és un aflorament de roca calcària de forma circular (d'on el nom) que contrasta amb la resta de l'obaga on està situada.

## Referències

* ↑ El Roc Rodon en els ortofotomapes de l'IGN
* ↑ «La Reserva Natural de Conat a Reserves naturals catalanes». Arxivat de l'original el 2018-03-30. [Consulta: 5 abril 2018].
# Marcel Pinel

Marcel Pinel (Honfleur, 8 de juliol de 1908 - Honfleur, 18 de març de 1968) fou un futbolista francès de la dècada de 1930.
Fou 7 cops internacional amb la selecció francesa de futbol, amb la qual disputà la Copa del Món de futbol de 1930. Pel que fa a clubs, defensà els colors dels clubs CS Honfleur, Paris Université Club i Stade français, fins que el 1925 fitxà pel Red Star Olympique, on jugà durant deu anys.
Un estadi duu el seu nom a la seva ciutat Honfleur.

## Palmarès

* Ligue 2
** 1934

## Referències

* 1 2 Perfil Arxivat 2016-04-20 a Wayback Machine. a la Federació Francesa de Futbol
* 1 2 Site of CS Honfleur
# Stevenson (Washington)

Stevenson és una població dels Estats Units a l'estat de Washington. Segons el cens del 2000 tenia 1.200 habitants.

## Demografia

Segons el cens del 2000, Stevenson tenia 1.200 habitants, 474 habitatges, i 307 famílies. La densitat de població era de 313,1 habitants per km².
Dels 474 habitatges en un 31,6% hi vivien nens de menys de 18 anys, en un 46,2% hi vivien parelles casades, en un 14,6% dones solteres, i en un 35,2% no eren unitats familiars. En el 29,5% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,1% tenia menys de 18 anys, un 9,8% entre 18 i 24, un 25,8% entre 25 i 44, un 25,5% de 45 a 60 i un 13,9% 65 anys o més.
L'edat mediana era de 39 anys. Per cada 100 dones de 18 o més anys hi havia 87,7 homes.
La renda mediana per habitatge era de 31.979 $ i la renda mediana per família de 38.750 $. Els homes tenien una renda mediana de 36.042 $ mentre que les dones 25.893 $. La renda per capita de la població era de 15.602 $. Aproximadament el 17,8% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stevenson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Stevenson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Gommersdorf

Gommersdorf (en alsacià Gummerschdorf) és un municipi francès, situat a la regió del Gran Est, al departament de l'Alt Rin. L'any 1999 tenia 375 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 265 | 268 | 348 | 344 | 365 | 375 |

## Administració

Llista d'alcaldes :
| Període | Identitat | Partit |
| 2001-2008 | Jean-Pierre Kleitz | |
| 2008- | Denis Nass | |
# Daniel Kajmakoski

Daniel Kajmakoski (Struga, 17 d'octubre de 1983) (en macedònic Даниел Кајмакоски) és un cantant pop macedoni que va representar el seu país al Festival d'Eurovisió el 2015 a Viena (Àustria). Ha estat el guanyador de l'edició macedònia d'X Factor. El reality en la seva versió macedònia reuneix quatre països balcànics: Bòsnia i Hercegovina, Macedònia del Nord, Montenegro i Sèrbia. Al Festival d'Eurovisió va representar el seu país amb la cançó "Autumn Leaves" ("Fulles de Tardor") després de guanyar el Festival de Skopje 2014.

## Referències

* ↑ «MTV.com». MTV Artists. Arxivat de l'original el 5 de desembre 2014.
* ↑ Daniel Kajmakoski wins first Balkan X Factor Arxivat 12 November 2014$^{[Datemismatch]}$ a Wayback Machine. Retrieved 12 November 2014
* ↑ Ko, Anthony. «FYR Macedonia: Daniel Kajmakoski Is Off To Eurovision After Winning Skopje Fest 2014». wiwibloggs.com, 12-11-2014.
* ↑ Granger, Anthony. «Macedonia: Danijel Kajmakoski Has Won». Eurovoix, 12-11-2014.

## Enllaços externs

* Web oficial
# Neuvilly

Neuvilly és un municipi francès, situat a la regió dels Alts de França, al departament del Nord. L'any 2006 tenia 967 habitants. Limita al nord-est amb Solesmes, a l'est amb Forest-en-Cambrésis, al sud-est amb Montay, al sud amb Le Cateau-Cambrésis, al sud-oest amb Inchy i Troisvilles i al nord-oest amb Briastre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.363 | 1.404 | 1.337 | 1.161 | 1.052 | 993 | 967 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Hubert Lefèvre | UMP |
# Roc Roi (els Masos de Baiarri)

El Roc Roi, o Roc Roig, que seria la forma normativa, és una roca i cinglera amb el punt més elevat a 1.150,5 metres del terme actual de Conca de Dalt, pertanyent a l'antic municipi de Claverol, dins de l'antic enclavament dels Masos de Baiarri.
És al sector sud-occidental de l'enclavament, a l'antic termenal amb Hortoneda de la Conca, al nord-est de la Roca de Cavalls i a l'oest-nord-oest del Coll de Neda. És al damunt de l'Espluga de Roca de Cavalls, que queda al sud-est, dins d'Hortoneda de la Conca.

## Enllaços externs

* Institut Cartogràfic de Catalunya; cal fer un pas d'aproximació
# Palimpsest d'Arquimedes

El Palimpsest d'Arquimedes és un palimpsest -text antic escrit sobre un altre anterior- en pergamí formant un còdex, que originàriament va ser una còpia en grec del text d'Arquimedes Ús de mitjans mecànics per a demostracions geomètriques. Posteriorment, va ser esborrat rudimentàriament i usat per a escriure psalms i oracions d'un convent.

## Història

L'any 1906, va ser ràpidament inspeccionat a Constantinoble i va ser publicat recolzant-se en la traducció de fotografies preses pel filòleg danès Johan Ludvig Heiberg (1854-1928), el treball del qual va ser interromput per l'inici de la Primera Guerra mundial; després va ser traduït a l'anglès per Thomas Heath. Conté l'única còpia coneguda de "cossos flotants" escrita en grec, com així també l'única còpia del "mètode dels teoremes de mecànica". Aquesta traducció té molts espais en blanc, ja que les fotografies preses mancaven de la resolució de les tècniques actuals, impedint una lectura eficaç en molts trams.
Va quedar en possessió de la Biblioteca de Constantinoble i aviat va desaparèixer. Va reaparèixer a França després de la Primera Guerra mundial com a propietat d'un col·leccionista particular que assegura que va ser comprat a Istanbul pel seu avi.
Actualment, i amb tècniques modernes, s'està traduint la totalitat del llibre. El que és interessant no són els resultats obtinguts per Arquimedes, que en aquests dies resulten prou coneguts; sinó la possibilitat de conèixer el procés i el mètode d'una ment brillant com la d'Arquimedes per a arribar a estats matemàtics molt avançats per a l'època, creant en el camí nombres com el famós π (pi).
Molts dels resultats obtinguts per Arquimedes no van ser obtinguts pels científics sinó 500 anys després, propiciant la discussió d'on es trobaria la civilització actual si aquest manuscrit hagués estat a l'abast dels savis mig segle abans de la seva desaparició.

## Enllaços externs

* El Palimpsest d'Arquimedes (castellà).
* Archimedes Palimpsest Arxivat 2006-08-20 a Wayback Machine. (anglès).
# Hieròpolis de Cilícia

Hieròpolis (en llatí Hieropolis, en grec antic Ἱερόπολις) era una ciutat de Cilícia coneguda només per les seves monedes i no esmentada per cap autor clàssic.
Només se sap que era a la vora del riu Piramos. Les monedes mostren el nom amb la forma Hieropolis i no Hierapolis, que correspon a una ciutat de Frígia (Hieràpolis de Frígia) o en tot cas a una de Síria (Hieràpolis de Síria). Probablement va ser una ciutat sorgida al final de l'època hel·lenística o sota domini romà. Alguns autors l'han identificat amb Magarsa.

## Referències

* ↑ Smith, William (ed.). «2. Hierapolis». Dictionary of Greek and Roman Geography (1854). [Consulta: 30 març 2021].
# Marcel Pichon

Marcel Pichon (1921–1954) va ser un botànic francès especialista en les Apocynaceae.

## Publicacions

* 1948. Classification des apocynacées. 1. Carissées et ambelaniées
* 1948. Classification des apocynacées : . IX. Rauvolfiées, alstoniées, allamandées et tabernémontanoïdées
* 1950. Classification des apocynacées. 25. Échitoïdées et supplément aux pluméroïdées
* 1953. Monographie des landolphiées : Classification des apocynacées, XXXV

## Referències

* ↑ Humbert, J.-H.; Léandri, J.-D. «Marcel Pichon, 1921 - 1954» (en francès). Taxon, 4, 1, 1955., pàg. 1-2.
* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* Jaussaud, Philippe; Brygoo, Édouard-Raoul. Du Jardin au Muséum en 516 biographies (en francès). Publications scientifiques du Muséum, 2004, p. 630. DOI 10.4000/books.mnhn.2065. ISBN 978-2-85653-565-3.
# Stormy Peters

Stormy Peters, nascuda com a Robyn Peters, és una consultora i conferenciant estatunidenca, activista tecnològica i promotora del programari de codi obert i del programari lliure. Va estudiar Ciències de la Computació a la Universitat de Rice. És vicepresidenta d'evangelisme tècnic de la Cloud Foundry Foundation —companyia que pretén convertir el projecte Cloud Foundry en una plataforma líder per a la informàtica al núvol—, i membre fundadora i consellera de Kids on Computer —organització sense ànim de lucre que ajuda a escoles sense recursos de tot el món a crear aules d'informàtica. A més, ha treballat per a Mozilla, ha estat cofundadora i directora executiva de la Fundació GNOME i va fundar i dirigir l'HP’s Open Source Program Office.

## Referències

* ↑ «Tecnoevangelistas, la profesión del siglo XXI» (en castellà). Arxivat de l'original el 2014-12-20. [Consulta: 30 març 2016].
* ↑ «Foundation | Cloud Foundry» (en anglès). [Consulta: 30 març 2016].
* ↑ «Stormy Peters heads Cloud Foundry developer relations - Open Source Insider» (en anglès). [Consulta: 30 març 2016].
* ↑ «Kids On Computers» (en anglès). [Consulta: 30 març 2016].
* ↑ «About | Stormy's Corner» (en anglès). [Consulta: 30 març 2016].
* ↑ «Changing Roles | Stormy's Corner» (en anglès). [Consulta: 30 març 2016].
* ↑ «GNOME hires Stormy Peters as Executive Director | GNOME» (en anglès). Arxivat de l'original el 2011-12-23. [Consulta: 30 març 2016].
* ↑ «OpenLogic Hires Open Source Expert Stormy Peters as Director of Product Management» (en anglès). [Consulta: 30 març 2016].
* ↑ «Stormy Peters - Geek Feminism Wiki - Wikia» (en anglès). [Consulta: 30 març 2016].

## Enllaços externs

* Stormy's Corner
* Mostra de vídeos de conferències de Stormy Peters
# Carlos Rafael Pérez

Carlos Rafael Pérez neix a Cartagena i és un músic especialitzat en piano i orgue.
Va iniciar els seus estudis als Conservatoris de Cartagena i Murcia estudiant piano, harmonia i composició. Per altra banda va estudiar orgue al Conservatori d'Alacant amb el docent Adolfo Gutiérrez Viejo. Posteriorment va ampliar el seu coneixement. Des de molt jove exercir d'organista litúrgic a la Basílica de la Caridad de Cartagena. Ha compost diverses partitures per a obres de teatre representades a festivals internacionals com a Puerto Rico o Canadà.
Durant la seva carrera professional ha col·laborat amb diferents conjunts corals i instrumentals de Murcia i València. A més a més ha fet concerts com a solista en diferents ciutats espanyoles però també a altres països com Anglaterra o Itàlia. Actualment és organista en dues institucions religioses a Murcia, l'església de San Miguel i la Ermita Santuario de Nuestra Señora de la Huerta. Va obtenir el Premi Extraordinari Fi de Carrera amb l'orgue al Conservatori d'Alacant.

## Referències

* ↑ merklin. «Junta Directiva» (en castellà). Arxivat de l'original el 2020-12-05. [Consulta: 29 desembre 2020].
* ↑ «Carlos Rafael Pérez» (en castellà). [Consulta: 29 desembre 2020].
# Izon

* Per a altres significats, vegeu «Ison (Gironda)».
L'izon, ijo central occidental o ijaw és una llengua que es parla al sud de Nigèria. L'izon és la llengua principal que parlen els ijaws. El 99% dels 1.973.000 ijaws central-occidentals són cristians; d'aquests, el 60% són protestants, el 30% pertanyen a esglésies cristianes independents i el 10% són catòlics. L'1% dels ijaws restants creuen en religions tradicionals africanes. A l'estat de Bayelsa es parla a les LGAs de Yenagoa, South Ijaw, Kolokuma-Opokuma, Ekeremor i Sagbama; a l'estat del Delta es parla a les LGAs de Burutu, Warri i Ughelli; a l'Estat d'Ondo es parla a les LGAs d'Ilaje i d'Ese-Odo i a l'Estat Ekiti, a la LGA d'Ikole.
L'izon és una llengua independent de les llengües de la família lingüística de les llengües ijo, que són llengües nigerocongoleses. L'ijo del sud-est, les llengües ijo orientals i les llengües ijo occidentals són les altres llengües d'aquesta família lingüística. Totes elles es parlen a Nigèria.
L'izon és una llengua que té un estatus educacional (4); té suport institucional, s'ensenya a les escoles d'educació primària, té programes de ràdio, de televisió, diccionari, gramàtica i s'hi ha traduït la Bíblia. L'izon s'escriu en alfabet llatí. Segons Ethnologue, el 1989 hi havia un milió de parlants d'izon i al 1991 1.770.000 persones parlaven llengües ijo.
Els dialectes de l'izon són l'apoi, l'arogbo, el basan, el bumo, l'olodiama oriental, el tarakiri oriental, l'egbema, l'ekpetiama, el furupagha, el gbarain, l'iduwini, l'ikibiri, el kabo, el kolokuma-opokuma, el koluama, el kumbo, el mein, l'ogbe ijo, l'ogboin, l'ogulagha, l'operemo, l'oporomo, l'oporoza, l'oyiakiri, el tuomo, l'olodiama occidental i el tarakiri occidental. L'izon té una trentena de dialectes intel·ligibles.

## Vegeu també

* Arogbos

## Referències

* 1 2 ijaw, central occidental al joshuaproject
* 1 2 3 izon a l'ethnologue
* ↑ llengües ijo a l'ethnologue
# Riverdale

«Riverdale» té aquests significats:
* Riverdale (Califòrnia)
* Riverdale (Dakota del Nord)
* Riverdale (Geòrgia)
* Riverdale (Illinois)
* Riverdale (Iowa)
* Riverdale (Maryland)
* Riverdale (Massachusetts)
* Riverdale (Nebraska)
* Riverdale (Nova Jersey)
* Riverdale (Utah)
* Riverdale (Virgínia)
* Riverdale Park (Califòrnia), concentració de població designada pel cens dels Estats Units a l'estat de Califòrnia.
* Riverdale (sèrie)
# Noureddine Bouyahyaoui

Noureddine Bouyahyaoui (àrab: نور الدين البويحياوي) (Kenitra, 7 de gener de 1955) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a KAC Kenitra.

## Referències

* ↑ «1986 FIFA World Cup Mexico». Arxivat de l'original el 2011-10-03. [Consulta: 2 juliol 2019].
* ↑ «FIFA profile». Arxivat de l'original el 2015-06-06. [Consulta: 2 juliol 2019].
* ↑ Noureddine Bouyahyaoui a National-Football-Teams.com (anglès)
# Palinomorf

Palinomorf (del grec: Παλύνω dispers i Μορφή forma) és un terme utilitzat en la palinologia per a referir-se a partícules orgàniques de dimensions entre 5 i 500 μm, que es troben en sediments i estan compostes de matèria orgànica com la quitina (o pseudoquitina) i l'esporopolenina. Per tant, es distingeixen d'altres organismes fòssils amb closca mineralitzada com són les diatomees o els foraminífers.

## Classificació

Es poden classificar com:
* Palinomorfs d'origen continental. Inclouen els Pol·len, espores, restes d'algues d'aigua dolça.
* Palinomorfs d'origen marí. Acritarcs, Dinoflagellata.
* Elements o fragments d'organismes més grossos. Fragments d'artròpodes, trossos de cutícula.

## Utilitat

Els palinomorfs serveixen per a fer estudis de paleontologia, paleoclimatologia i paleogeografia.

## Enllaços externs

* Palyweb Arxivat 2008-04-15 a Wayback Machine.
# Hieró (governador)

Hieró (en llatí Hieron, en grec antic Ἱέρων) fou un dels principals sàtrapes o governadors entre els parts cap a l'any l'any 36, però d'origen grec, com indica el seu nom.
Apareix quan Tiridates, net de Fraates IV de Pàrtia amb el suport de l'emperador Tiberi, va envair Pàrtia i va assolir la corona. Tiridates III va elegir malament als seus consellers i ministres i practicava costums romans, de manera que aviat va perdre el suport. Entre els que se li van girar en contra hi havia Hieró, que després de dubtar un temps es va decantar per Artaban i va ser un dels principals responsables de què aquest pogués ocupar novament el tron l'any 37, segons diu Tàcit als Annals.

## Referències

* ↑ 4.Hieron a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 457